1999 m. birželio 24 d. Tarybos reglamentas (EB) Nr. 1459/1999, iš dalies keičiantis Reglamentą (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti



Oficialusis leidinys L 168 , 03/07/1999 p. 0001 - 0005

CS.ES skyrius 04 tomas 04 p. 138 - 142

ET.ES skyrius 04 tomas 04 p. 138 - 142

HU.ES skyrius 04 tomas 04 p. 138 - 142

LT.ES skyrius 04 tomas 04 p. 138 - 142

LV.ES skyrius 04 tomas 04 p. 138 - 142

MT.ES skyrius 04 tomas 04 p. 138 - 142

PL.ES skyrius 04 tomas 04 p. 138 - 142

SK.ES skyrius 04 tomas 04 p. 138 - 142

SL.ES skyrius 04 tomas 04 p. 138 - 142



Tarybos reglamentas (EB) Nr. 1459/1999 1999 m. birželio 24 d. iš dalies keičiantis Reglamentą (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač jos 37 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi: (1) 1998 m. kovo 30 d. Tarybos reglamento (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti [4] 47 straipsnio 1 dalyje nurodyta, kad ne vėliau nei per metus nuo to reglamento įsigaliojimo datos Taryba, remdamasi Komisijos pasiūlymu, turi patvirtinti tinklo akių dydžių derinių, kurie turi būti naudojami to reglamento taikymo dieną, taisykles; (2) siekiant, kad būtų užtikrinta veiksminga tų taisyklių, taikomas tinklo akių dydžių deriniams ir žvejybos reisams daugiau nei vieną regioną arba geografinį rajoną, kontrolė, monitoringas ir veiksmingas įgyvendinimas, privalomas laivo žurnalo naudojimas turėtų būti išplėstas, kad apimtų žvejybos laivus, kuriems dėl šio įpareigojimo iki šiol buvo taikoma išlyga; (3) dėl to Reglamento (EB) Nr. 850/98 4 ir 15 straipsniai turėtų būti peržiūrėti; (4) Reglamentas (EB) Nr. 850/98 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 850/98 iš dalies keičiamas taip: 1) 4 straipsnis pakeičiamas taip: "4 straipsnis 1. Kiekviename iš regionų ar geografinių zonų, nurodytų I–V prieduose ir, kai taikoma, priklausomai nuo laikotarpio, pagrindinės rūšys, kiekvienam akių dydžio diapazonui nurodytos atitinkamame priede. 2. a) Per bet kokį žvejybos reisą naudoti traukiamųjų tinklų derinius, kurių tinklo akių dydis sudarytų daugiau nei vieną diapazoną, draudžiama, - visame 1 ir 2 regionų plote, išskyrus Skagerrak ir Kattegat sąsiaurius, ir, kai taikoma, priklausomai nuo laikotarpio, nebent tų naudojamų tinklų akių dydžiai atitinka ne daugiau nei vieną iš leistinų tinklo medžiagos akių dydžių diapozonų derinių, nustatytų VIII priede, ir - 3 regione, išskyrus ICES IXa kvadratą į rytus nuo 7° 23′ 48′′ vakarų ilgumos, nebent tų naudojamų tinklų akių dydžiai atitinka ne daugiau nei vieną iš leistinų tinklo akių dydžių diapazonų derinių, nustatytų IX priede. b) III, IV ir V prieduose minėtame kiekviename regione arba geografiniame rajone ir, kai taikoma, priklausomai nuo laikotarpio, per bet kokį žvejybos reisą leidžiama naudoti bet kokius traukiamųjų tinklų, kurių akių dydžių diapazonai atitinka numatytuosius atitinkamame priede, derinius. c) Žvejybos laivų, kuriems per bet kokį žvejybos reisą nepildomas laivo žurnalas pagal Reglamento (EEB) Nr. 2847/93 6 straipsnio nuostatas, kapitonai per tą reisą Bendrijos žvejybos vandenyse nenaudoja jokių traukiamųjų tinklų, kurių tinklo akių dydžiai sudarytų daugiau nei vieną diapazoną, derinių. Šis reikalavimas netaikomas žvejybos reisams Bendrijos žvejybos vandenų 4, 5 ir 6 regionuose. d) Laivai per bet kokį žvejybos reisą gali gabenti bet kokį traukiamųjų tinklų, kurių tinklo akių dydžių diapazonai neatitinka šio straipsnio a arba b dalyje nustatytų sąlygų, derinį, nebent visi tie tinklai surišti ir sudėti pagal Reglamento (EEB) Nr. 2847/93 20 straipsnio 1 dalies nuostatas. Bet koks pagal pirmiau minėtas nuostatas nesurištas ir nesudėtas traukiamasis tinklas laikomas naudojamu. e) Jeigu žvejybos laivas vienu metu traukia daugiau nei vieną tinklą arba jeigu tą tinklą traukia daugiau nei vienas žvejybos laivas, kiekvieno tinklo akies dydžio diapazonas turi būti vienodas. f) Naudoti bet kokį traukiamąjį tinklą, kurio tinklo akies dydis: - mažesnis nei 16 mm draudžiama 3 regione, išskyrus ICES IXa kvadratą į rytus nuo 7° 23′ 48 ′′ vakarų ilgumos, - mažesnis nei 40 mm draudžiama ICES IXa kvadratą į rytus nuo 7° 23′ 48′′ vakarų ilgumos, - mažesnis nei 20 mm draudžiama 4 ir 5 regionuose, - mažesnis nei 45 mm draudžiama 6 regione. 3. Žvejybos laivų kapitonai, kurie nepildo laivo žurnalo pagal Reglamento (EEB) Nr. 2847/93 6 straipsnio nuostatas, per bet kokį žvejybos reisą neturi žvejoti daugiau nei viename iš I–IV prieduose minėtų regionų arba geografinių rajonų. Šis reikalavimas netaikomas laivams, kurie per bet kokį žvejybos reisą naudoja tik traukiamuosius tinklus, kurių tinklo akies dydis yra 100 mm arba didesnis. 4. a) Kiekvieno žvejybos reiso metu, per kurį naudotas bet koks traukiamųjų tinklų, kurių tinklo akių dydžiai sudaro daugiau nei vieną diapazoną, derinys, sugautus kiekius iškrauti draudžiama, jeigu: i) laimikis buvo sugautas 1 arba 2 regionuose, išskyrus Skagerrak ir Kattegat sąsiaurius, ir jeigu bet kokio iš naudotų tinklų akių dydis yra 100 mm arba didesnis, nebent laive laikomo laimikio procentinis santykis atitinka X priedo A skyriuje nustatytas atitinkamas sąlygas; arba ii) laimikis buvo sugautas Skagerrak ir Kattegat sąsiauriuose ir jeigu bet kokio iš naudotų tinklų akių dydis yra 90 mm arba didesnis, nebent laive laikomo laimikio procentinis santykis atitinka X priedo B skyriuje nustatytas atitinkamas sąlygas; arba iii) laimikis buvo sugautas 3 regione, išskyrus ICES IXa kvadratą į rytus nuo 7° 23' 48′′ vakarų ilgumos, ir jeigu bet kokio iš naudotų tinklų akių dydis yra 70 mm arba didesnis, nebent laive laikomo laimikio procentinis santykis atitinka XI priedo A skyriuje nustatytas atitinkamas sąlygas; arba iv) laimikis buvo sugautas ICES IXa kvadrate į rytus nuo 7° 23′ 48′′ vakarų ilgumos, ir jeigu bet kokio iš naudotų tinklų akių dydis yra 55 mm arba didesnis, nebent laive laikomo laimikio procentinis santykis atitinka XI priedo B skyriuje nustatytas atitinkamas sąlygas. b) Priešingu atveju laimikių, sugautų kiekviename iš I–IV prieduose minėtų rajonų naudojant kiekvieną tinklo akių dydžių diapazoną, ir laikomų laive procentinė sudėtis atitinka tam tikrame priede nustatytas sąlygas. 5. a) Tikslinių žuvų rūšių ir kitų žuvų rūšių procentinė sudėtis nustatoma sudedant tikslinių žuvų rūšių ir kitų rūšių, kaip nustatyta I–V prieduose laive, laikomus arba perkrautus visus kiekius. b) Tačiau laikomų laive tikslinių žuvų rūšių ir kitų žuvų rūšių, jeigu jos buvo sugautos tinklu arba tinklais, kuriuos vienu metu traukė daugiau nei vienas laivas, procentinės santykio išsamios nustatymo taisyklės parengiamos 48 straipsnyje numatyta tvarka. 6. Iki 2001 m. gegužės 31 d. valstybės narės praneša Komisijai apie šiame straipsnyje, 15 straipsnyje ir atitinkamuose prieduose nustatytų sąlygų taikymą. Atsižvelgdama į tas ataskaitas Komisija pateikia atitinkamus pasiūlymus. Taryba, remdamasi šiuo pasiūlymu, sprendimą priima iki 2001 m. spalio 31 d." 2) 15 straipsnis pakeičiamas šiuo tekstu: "15 straipsnis 1. Sugauti jūros gyvūnų kiekiai, didesni už leistiną procentinį santykį, nurodytą I–VII, X ir XI prieduose, negali būti iškrauti, nes jie prieš kiekvieną iškrovimą paleidžiami į jūrą. 2. Visą laiką per žvejybos reisą ir užbaigus rūšiuoti sugautus kiekius, laive laikomų tikslinių rūšių procentinis santykis, nurodytas I–VII prieduose, privalo būti ne mažesnis kaip pusė mažiausio tikslinių rūšių procentinio santykio, nurodyto minėtuose prieduose. 3. Žvejybos laivų kapitonai, kuriems privaloma pildyti laivo žurnalą, užtikrina, kad per pirmas 24 valandas pasibaigus žvejybos reisui, mažiausias tikslinių rūšių procentinis santykis, nurodytas I–VII, X ir XI prieduose, apskaičiuojamas kasdieninio laivo žurnalo pildymo metu pagal Reglamento (EEB) Nr. 2847/93 6 straipsnio reikalavimus. 4. Jeigu žvejybos reiso metu laivas iš naujo įplaukia į I–V prieduose minėtus regionus arba geografinius rajonus, ankstesniame regione arba geografiniame rajone per šį žvejybos reisą sugautų ir laikomų laive tikslinių žuvų rūšių mažiausio procentinio santykio, nustatyto I–VII, X ir XI prieduose, turi būti pradėta laikytis per dvi valandas." 3) X priedas pakeičiamas taip: " X PRIEDAS A. SĄLYGOS TAM TIKRŲ TINKLO AKIŲ DYDŽIŲ DERINIŲ NAUDOJIMUI 1 IR 2 REGIONUOSE, IŠSKYRUS SKAGERRAK IR KATTEGAT SĄSIAURIUS 1. Tinklo akies dydžio derinys: 16–31 mm + > = 100 mm Laikomas laive arba iškrautas laimikis turi būti sudarytas bent iš 50 % bet kokio krevečių ir paprastųjų krevečių mišinio (Pandalus montagui, Crangon spp. ir Palaemon spp.). 2. Tinklo akies dydžio derinys: 32–54 mm + > = 100 mm Laikomas laive arba iškrautas laimikis turi būti sudarytas bent iš 20 % bet kokio krevečių ir paprastųjų krevečių mišinio (Crangon spp., Pandalus spp., Palaemon spp., Parapenaeus longirostris); arba laikomas laive ar iškrautas laimikis turi būti sudarytas bent iš 50 % bet kokio tų jūrų gyvūnų, kurie I priede nurodyti kaip tikslinės rūšys, joms naudojant tinklo akių dydį 32–54 mm, išskyrus krevetes ir paprastąsias krevetes (Crangon spp., Pandalus spp., Palaemon spp., Parapenaeus longirostris) mišinio ir ne daugiau nei 15 % bet kokio rūšių, kurios I priede pažymėtos simboliu "y", mišinio. 3. Tinklo akies dydžio derinys: 70–79 mm + > = 100 mm Laikomas laive ar iškrautas laimikis turi būti sudarytas bent iš 10 % bet kokio tų jūrų gyvūnų, kurie I priede nurodyti kaip tikslinės rūšys, joms naudojant tinklo akių dydį 70–79 mm, mišinio. 4. Tinklo akies dydžio derinys: 80–99 mm + > = 100 mm Laikomas laive ar iškrautas laimikis turi būti sudarytas bent iš 50 % bet kokio tų jūrų gyvūnų, kurie I priede nurodyti kaip tikslinės rūšys joms naudojant tinklo akių dydį 80–99 mm, mišinio. B. SĄLYGOS TAM TIKRŲ TINKLO AKIŲ DYDŽIŲ DERINIŲ NAUDOJIMUI SKAGERRAK IR KATTEGAT SĄSIAURIUOSE Tinklo akies dydžio derinys < = 89 mm + > = 90 mm Laikomas laive ar iškrautas laimikis turi būti sudarytas bent iš 10 % bet kokio tų jūrų gyvūnų, kurie IV priede nurodyti kaip tikslinės rūšys, joms naudojant tinklo akių dydį 70–89 mm, mišinio. " 4) XI priedas pakeičiamas taip: " XI PRIEDAS A. SĄLYGOS TAM TIKRŲ TINKLO AKIŲ DYDŽIŲ DERINIŲ NAUDOJIMUI 3 REGIONE, IŠSKYRUS ICES IXa KVADRATĄ Į RYTUS NUO 7° 23' 48 ″ VAKARŲ ILGUMOS 1. Tinklo akies dydžio derinys: 16–31 mm + > = 70 mm Laikomas laive arba iškrautas laimikis turi būti sudarytas bent iš 40 % bet kokio krevečių (Pandalus montagui, Crangon spp.ir Palaemon spp.) ir krabų mišinio; arba laikomas laive ar iškrautas laimikis turi būti sudarytas bent iš 70 % bet kokio tų jūrų gyvūnų, kurie II priede nurodyti kaip tikslinės rūšys, joms naudojant tinklo akių dydį 16–31 mm, mišinio, išskyrus krevetes (Pandalus montagui, Crangon spp. ir Palaemon spp.) ir krabus. 2. Tinklo akies dydžio derinys: 32–54 mm + > = 70 mm Laikomas laive ar iškrautas laimikis turi būti sudarytas bent iš 70 % bet kokio tų jūrų gyvūnų, kurie II priede nurodyti kaip tikslinės rūšys, joms naudojant tinklo akių dydį 32–54 mm, mišinio, išskyrus krevetes (Pandalus montagui, Crangon spp. ir Palaemon spp.). 3. Tinklo akies dydžio derinys: 55–59 mm + > = 70 mm Laikomas laive arba iškrautas laimikis turi būti sudarytas bent iš 20 % bet kokio krevečių mišinio (Pandalus spp., Crangon spp., Palaemon spp., Aristeus antennatus, Aristaeomorpha foliacea, Parapenaeus longirostris); arba laikomas laive ar iškrautas laimikis turi būti sudarytas bent iš 60 % bet kokio tų jūrų gyvūnų, kurie II priede nurodyti kaip tikslinės rūšys, joms naudojant tinklo akių dydį 55–59 mm, mišinio, išskyrus krevetes (Pandalus spp., Crangon spp., Palaemon spp., Aristeus antennatus, Aristaeomorpha foliacea, Parapenaeus longirostris). 4. Tinklo akies dydžio derinys: 60–69 mm + > = 70 mm Laikomas laive ar iškrautas laimikis turi būti sudarytas bent iš 60 % bet kokio tų jūrų gyvūnų, kurie II priede nurodyti kaip tikslinės rūšys, joms naudojant tinklo akių dydį 60–69 mm, mišinio. B. SĄLYGOS TAM TIKRŲ TINKLO AKIŲ DYDŽIŲ DERINIŲ NAUDOJIMUI ICES IXa KVADRATE Į RYTUS NUO 7° 23' 48 ″ VAKARŲ ILGUMOS, Tinklo akies dydžio derinys 40–54 mm + > = 55 mm Laikomas laive ar iškrautas laimikis turi būti sudarytas bent iš 50 % bet kokio tų jūrų gyvūnų, kurie III priede nurodyti kaip tikslinės rūšys, joms naudojant tinklo akių dydį 40–54 mm, mišinio. " 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Jis taikomas nuo 2000 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1999 m. birželio 24 d. Tarybos vardu Pirmininkas J. Trittin [1] OL C 11, 1999 1 15, p. 9. [2] OL C 177, 1999 6 22. [3] OL C 138, 1999 5 18, p. 23. [4] OL L 125, 1998 4 27, p. 1. --------------------------------------------------